સુરતના પાર્લે પોઈન્ટ ઓવરબ્રિજ ઉપર સોમવારની રાત્રે લક્ઝુરિયસ સ્કોડા કાર લઇને જઈ રહેલા દિવ્યેશભાઇની કાર અચાનક ભડભડ સળગી જતાં લોકો તે જોઈને આશ્ચર્યમાં પડી ગયા હતા. જોકે આ દુર્ધટનામાં કોઇ જાનહાનિ ન થ તા પરિવારે રાહતનો શ્વાસ લીધો હતો. કારના એસીમાં થયેલા શોર્ટ સર્કિટને કારણે લાગેલી કાર આગમાં હોમાઈ ગઈ હતી. આગ લાગતા જ ફાયરને જાણ કરવામાં આવી હતી પરંતુ તે પહેલા જ કારમાં મોટા પાયે આગ ફેલાઈ ગઈ હતી.